Mati Kose

Mati Kose (sündinud 19. detsembril 1970) on eesti bioloog, looduskaitsja ja loodusfotograaf.

Haridus
Ta on lõpetanud 1997. aastal Tartu Ülikooli bioloogia-geograafiateaduskonna ja saanud 1999. aastal magistrikraadi ornitoloogia alal (magistritöö: "Suguline valik suitsupääsukesel valgetele sabasulgedele: seosed sigimisnäitajate ning parasiitsete väividega", juhendajad Raivo Mänd ja Anders Pape Møller). 

Erialane ja teadustegevus
Ta töötab Tartu Ülikooli Pärnu kolledžis loodusvarade rakendamise teaduri ja loodusgiidina.

Mati Kose Eesti tuntuim ja teenekaim pääsukeseuurija. Kui 2011. aastaks oli valitud aasta linnuks suitsupääsuke, siis oli ta koos Meelis Uustaliga selle temaatilise aasta teavitusprogrammi eestvedaja ja üks põhiesinejaid.Suitsupääsuke - 2011 Looduskalender.ee, 20.04.2011.

Teadustöös on ta tegelnud veel näiteks Liivi lahte plaanitud meretuulepargi eeluuringutega, mis käsitlevad rajatise mõju rändlindudele.Silvia Paluoja. Mati Kose tegi parima loomapildi Pärnu Postimees, 12.12.2012. Aastatel 2012–2016 osales ta teadurina niinimetatud Pärnu linnalehmade projektis ("Urban Cows – Pärnu rannaniidu looduskaitseala taastamine ja tutvustamine").Urban Cows - Pärnu rannaniidu looduskaitseala taastamine ja tutvustamine Eesti Teadusinfosüsteemis. Vaadatud 21.01.2025.

Loodusfotograafia
Mati Kose on nii kodumaist kui ka rahvusvahelist tunnustust pälvinud loodusfotograaf. 2013. aastal pälvis tema nahkhiirefoto "Bats and Stars" II–III koha auhinna imetajate fotode kategoorias fotovõistlusel GDT European Wildlife Photographer of the Year 2013.Kõrge tunnustus TÜ teadlase fotole Ajakiri Universitas Tartuensis. November 2013. Tema loodusfotosid on ilmunud paljudes raamatutes, ajakirjades, õppe- ja teabematerjalides.Mati Kose fotodega teoseid E-kataloogis ESTER. Vaadatud 21.01.2025.

Poliitiline tegevus
Ta kuulus Elurikkuse Erakonna asutajate sekka ja oli aastatel 2018–2020 selle erakonna liige. 2020. aasta detsembrist on ta vabaerakonna Aru Pähe liige.Mati Kose liikmesus Äriregistris. Vaadatud 22.01.2025.

Teoseid
 "Aastaaegade aken". Ajakirjade Kirjastus. Tallinn 2009

Viited

Välislingid
 ETIS

Kategooria:Eesti bioloogid
Kategooria:Eesti looduskaitsjad
Kategooria:Eesti loodusfotograafid
Kategooria:Tartu Ülikooli bioloogia-geograafiateaduskonna vilistlased
Kategooria:Tartu Ülikooli õppejõud
Kategooria:Elurikkuse Erakonna poliitikud
Kategooria:Sündinud 1970